CELEX: 32013R1148
Language: lv
Date: 2013-11-14 00:00:00
Title: Komisijas Īstenošanas regula (ES) Nr. 1148/2013 ( 2013. gada 14. novembris ), ar ko anulē Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ierakstīta nosaukuma reģistrāciju [ Wernesgrüner Bier (AĢIN)]

15.11.2013   
            
            
               LV
            
            
               Eiropas Savienības Oficiālais Vēstnesis
            
            
               L 305/5
            
         KOMISIJAS ĪSTENOŠANAS REGULA (ES) Nr. 1148/2013
   (2013. gada 14. novembris),
   ar ko anulē Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ierakstīta nosaukuma reģistrāciju [Wernesgrüner Bier (AĢIN)]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 54. panta 1. punktu,
   tā kā:
   
               (1)
            
            
               Ar Regulu (ES) Nr. 1151/2012 ir atcelta un aizstāta Padomes 2006. gada 20. marta Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2).
            
         
               (2)
            
            
               Vācija ir iesniegusi pieteikumu nosaukuma “Wernesgrüner Bier” reģistrācijas anulēšanai saskaņā ar Regulas (EK) Nr. 510/2006 12. pantu, kas vēlāk ticis aizstāts ar Regulas (ES) Nr. 1151/2012 54. pantu.
            
         
               (3)
            
            
               Saskaņā ar Regulas (EK) Nr. 510/2006 6. panta 2. punktu Vācijas pieteikums nosaukuma “Wernesgrüner Bier” reģistrācijas anulēšanai ir publicēts Eiropas Savienības Oficiālajā Vēstnesī
                   (3).
            
         
               (4)
            
            
               Komisija nav saņēmusi nevienu paziņojumu par iebildumiem atbilstīgi Regulas (EK) Nr. 510/2006 7. pantam, tāpēc šā nosaukuma reģistrācija būtu jāanulē.
            
         
               (5)
            
            
               Ievērojot iepriekš minētos apsvērumus, šis nosaukums no Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistra būtu jāsvītro.
            
         
               (6)
            
            
               Šajā regulā paredzētie pasākumi ir saskaņā ar Lauksaimniecības produktu kvalitātes politikas komitejas atzinumu,
            
         IR PIEŅĒMUSI ŠO REGULU.
   1. pants
   Šīs regulas pielikumā norādītā nosaukuma reģistrāciju anulē.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 14. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 343, 14.12.2012., 1. lpp.
   
      (2)  OV L 93, 31.3.2006., 12. lpp.
   
      (3)  OV C 322, 24.10.2012., 13. lpp.
   
      PIELIKUMS
      Regulas (ES) Nr. 1151/2012 I pielikuma I daļā uzskaitītie lauksaimniecības produkti un pārtikas produkti:
      
         2.1. grupa.   Alus
      
      VĀCIJA
      
         Wernesgrüner Bier (AĢIN)